Ajánlatkérő tájékoztatja a Tisztelt Ajánlattevőt, hogy az Ajánlati felhívás 5. pontjában a **teljesítési határidőre** vonatkozó előírások második bekezdésében, az „üzemzavar-elhárítás minősítésű” (az üzemvitelt veszélyeztető) hibák javítására vonatkozó, az átjárhatóság 3 órán belül történő biztosításának követelményét 24 órán belülre módosítja.

A módosított tartalmú szövegrész: „**Az Ajánlatkérő által bejelentett, a kapu, vagy sorompó működését befolyásoló „üzemzavar-elhárítás minősítésű” (az üzemvitelt veszélyeztető) hibák eseti javítását Nyertes Ajánlattevőnek a bejelentést követően haladéktalanul meg kell kezdenie és a kapu, sorompó átjárhatóságát a bejelentéstől számított 24 órán belül biztosítania kell.”**

Felhívjuk figyelmüket, hogy az ajánlati felhívás 7. pontjában a Szerződést biztosító mellékkötelezettségek előírásai második bekezdésében, az átjárhatóság késedelmes biztosítása esetére vonatkozó kötbér, a bejelentéstől számított 24. órát meghaladó teljesítés esetén kerül -minden késedelmes órára- felszámításra.

Ugyancsak felhívjuk figyelmüket, hogy a felhívás I. sz. Függelékében az **Eseti javítási feladatok** meghatározása első bekezdésének előírása az előzőekben meghatározott módosított tartalommal értendő.

Tájékoztatjuk, hogy a módosítás tartalmának megfelelően pontosításra került az ajánlattal benyújtandó Ajánlattételi nyilatkozat (1. sz. melléklet) valamint a szerződéstervezet 5.2, 7.3 pontja és az 1. számú melléklet utolsó előtti bekezdése.

Az előzőekre tekintettel Ajánlatkérő a pontos ajánlatok megtétele érdekében az ajánlatok benyújtásának határidejét 2015. október 26. napja 12.00 óráig meghosszabbította.

Kérjük, hogy ajánlatukat a módosított előírások figyelembevételével tegyék meg.